**Zápisnica z 1. zasadania**

**Žiackej školskej rady**

**Dátum, čas, miesto:** 14. 9. 2022 o 7:25 hod. ráno vo veľkej počítačovej učebni

**Prítomní:** 12 členov – viď prezenčná listina

**Neprítomní**: Richard Fidler – chorý, Natália Pagáčová – nestíhala, dochádzajúca

**Program:**

1. Otvorenie zasadnutia, prezentácia účastníkov
2. Štatút žiackej školskej rady
3. Voľby predsedu a podpredsedu
4. Dobrovoľné funkcie
5. Určenie úloh do budúceho stretnutia
6. Diskusia
7. Záver

K programu:

1. Zasadnutie otvorila riaditeľka školy RNDr. Schreiberová, ktorá má na starosti usmerňovanie činnosti ŽŠR a je jej koordinátorom. Na stretnutie prišlo 12 zo 14 členov, čím bola ŽŠR uznášania schopná.
2. RŠ prečítala členom Štatút ŽŠR, ktorý vlani prijala ŽŠR. Podľa tohto dokumentu sa bude riadiť činnosť ŽŠR aj v tomto školskom roku. RŠ ukázala členom, kde na webe školy nájdu štatút a všetko o Žiackej školskej rade. Taktiež ich oboznámila, že zriadi skupinu v MS Teams a pridá do nej členov. Skupinu môžu využiť na diskusie a buú tu uložené dôležité dokumenty.
3. Pristúpili sme k voľbe predsedu Rady školy tajným hlasovaním cez formulár. Prvý v poradí s najväčším počtom hlasov sa stal predsedom ŽŠR – stala sa ním Viktória Lacková s počtom hlasov 8. Ďalší štyria členovia získali po jednom hlase – Eliška Huttová, Nikoleta Pokorná, Emma Okrucká, Richard Fidler.   
   Pretože nastala ich rovnosť hlasov, v druhom kole sa hlasovalo o podpredsedovi. Najviac hlasov získala a za podpredsedu bola zvolená Nikoleta Pokorná (7 hlasov), po nej Eliška Huttová (3 hlasy), dva hlasy získala Emma Okrucká. Volebné lístky sú prílohou zápisnice. Obe dievčatá funkcie prijali.
4. Naša škola má ešte dve dobrovoľné funkcie – zberových referentov a nástenkárov. na úlohu zberových referentov sa podujali dievčatá zo 6.A Timea Gúčiková a Adela Slimáková, nástenku ŽŠR si zobrali na starosť dievčatá z 8.A Emma Okrucká a Lucia Raticová. Nástenkárky sa dohodli s riaditeľkou školy, že nástenku pripravia v utorok 20.9. cez 6. hodinu.
5. Nasledujúce zasadanie ŽŠR bude o týždeň v stredu 21.9.2022 cez desiatovú prestávku (9.30 - 9.45) vo veľkej počítačovej učebni, p. riaditeľka dala členom ŽŠR do budúceho stretnutia dve úlohy:
   1. pripomienkovanie školského poriadku,
   2. pozrieť si Plán práce školy: [Plan\_prace\_ZS\_s\_MS\_Podolie\_2022\_23.pdf](https://cloud2c.edupage.org/cloud?z%3AZcqfmXXCp8qudHOyhSb5PPOCcU%2BWN1oGolmKOBXFxcH63asO3zOY3nrDOkjoHKQy) a vybrať si akcie, pri ktorých chce ŽŠR učiteľom pomôcť, príp. navrhnúť svoje akcie, ktoré chce pre spolužiakov zorganizovať.
6. RŠ poďakovala všetkým zúčastneným za účasť a požiadala ich, aby sa v triedach so svojimi spolužiakmi pobavili o úlohách do budúceho stretnutia.

Zapísala: RNDr. Janka Schreiberová

Dňa: 14. 98. 2022